Οπαδός του ΠΑΟΚ ανάγκασε μετανάστη να κάνει τον σταυρό του – Video

Σάλος απο το βίντεο που δείχνει έναν οπαδό του ΠΑΟΚ να υποχρεώνει μετανάστη να κάνει τον σταυρό του. Παρέμβαση εισαγγελέα.

Την παρέμβαση της Εισαγγελίας Πρωτοδικών Θεσσαλονίκης προκάλεσε βίντεο που έχει κυκλοφορήσει στο διαδίκτυο και στο οποίο οπαδός του ΠΑΟΚ εμφανίζεται να αναγκάζει μετανάστη να κάνει τον σταυρό του και να προσεύχεται στα ελληνικά.

Με εντολή του προϊσταμένου της Εισαγγελίας Στέφανου Ζαρκαντζιά παραγγέλθηκε προκαταρκτική εξεταση, την οποία θα κληθεί να φέρει εις πέρας το τμήμα αντιμετώπισης ρατσιστικής βίας της διεύθυνσης ασφαλείας Θεσσαλονίκης.

Στο πλαίσιο της έρευνας θα αναζητηθεί ο μετανάστης προκειμένου να καταθέσει, όπως επίσης το πλήρες περιεχόμενο του βίντεο για να εξεταστεί ενδελεχώς. Τα όποια αδικήματα προκύψουν από την έρευνα είναι σε συνάρτηση με τον αντιρατσιστικό νόμο.

Πηγή: ΑΠΕ -ΜΠΕ